Pam Tshwete

Pamela Tshwete (o o tshotsweng ka Phalane a le malatsi a mararo ngwaga wa 1951) ke mopolotiki wa kwa Aforika Borwa go tswa kwa Kapa Botlhaba. O bereka e le mothusa tona wa bonno fa e sale ka Phatwe 2021. O sale a nna mopalamente ka 2002 le mothusa tona ka 2013.

Ka dingwaga tsa gagwe tsa ntlha tse di lesome mo palamenteng, Tshwete o ne a bereka mo African National Congress (ANC) e le motlhokomedi, pele e le motlhokomedi wa komiti le e le motlhokomedi wa kgalemo go tswa ka 2009 go tsena 2013. Tautona Jacob Zuma o ne a mo thapa e le mothusa tona ka Phukwi 2013; e ne e le mothusa tona wa ditlhabololo magae le ditsha go tswa ka 2013 go tsena 2014, le mothusa tona wa metsi le kgopo leswe go tswa ka 2014 go tsena 2019. Morago ga ditlhopho tsa 2019, tautona Cyril Ramaphosa o ne a thapa Tshwete go nna mothusa tona wa bonno, metsi le kgopo leswe, e le lephata le lesha; aikarabelo a gagwe e ne e le go okamela tsa bonno, o nnile mo maemong ao fa lephata le kgaogana gape ka Phatwe 2021.

Ke moswagadi wa ga Steve Tshwete, o nnile leloko la ANC  fa a tshabile ka nako ya puso ya tlhaolele, morago a nna le seabe mo lekgotleng la bomme ba ANC. O sale a nna leloko la komiti ya ANC fa e sale ka Morule 2012.

 Botshelo jwa a le mmotlana le go lweladitshwanelo 
A tshotswe ka Phalane a le malatsi a mararo ngwaga wa 1951"General Notice: Notice 717 of 2004 - Electoral Commission – List of Names of Representatives in the National Assembly and the Nine Provincial Legislatures in Respect of the Elections Held on 14 April 2004" (PDF). Government Gazette of South Africa. Vol. 466, no. 2677. Pretoria, South Africa: Government of South Africa. 20 April 2004. pp. 4–95. Retrieved 28 November 2025, Tshwete o alogile ka matric kwa Zwelitsha High School kwa King Williams kwa e neng e le kgaolo ya Kapa pele."Ms Pamela Tshwete". Parliament of South Africa. Retrieved 28 November 2025 O ne a nna leloko la ANC fa a tshabile. Ka nako eo o ne a ithutela booki kwa Lusaka, Zambia.

Fa a boela gae morago ga go tshaba, Tshwete o ne a nna molweladitshwanelo, o ne a le matlhagatlhaga mo makgotleng a ANC a masha kwa Mdantsane le Peelton. O ne a tlhophiwa mo komiting ya lekgotla la bomme ba ANC lantlha ka 1993, a ya go direla mo komiting eo kwa Kapa Botlhaba"Ms. Pamela Tshwete: Deputy Minister of the Department of Human Settlements". Department of Human Settlements. Retrieved 28 November 2025

 Kwa morago mo palamenteng: 2002 go tsena 2013 
Tshwete o ne a tlhomamisiwa kwa palamenteng ka 2002."Pamela Tshwete, Ms". South African Government. Retrieved 02 December 2025"Ms. Pamela Tshwete: Deputy Minister of the Department of Human Settlements". Department of Human Settlements. Retrieved 02 December 2025 O ne a tlhophilwe setlha se se tletseng mo mannong a ditlhopho tse di latelang, pele a emetse kgaolo ya botlhophi ya Kapa Botlhaba, le ntswa morago a ne a kwalwa mo lenaaneng la ANC. Mo dingwageng tse di lesome tse di latelang, o ne a bereka e le motlhokomedi wa ANC mo metseletseleng ya dikomiti, go tswa ka 2009 go tsena 2013, e ne e le motlhokomedi wa kgalemo mo ANC, a bereka ka fa tlase ga ga motlhokomedi mogolo Mathole Motshekga."Zuma's new Cabinet not all it's cracked up to be". The Mail & Guardian. 9 July 2013. Retrieved 02 December 2025

Ka nako e, Tshwete o ne a tlhatloga maemo mo ANC. Pele ga bokopano jwa masome a matlhano le bobedi jwa ANC, Tshwete o ne a tlhophiwa go emela ditlhopho tsa komiti kgolo ya ANC;"ANC releases consolidated nominations list". The Mail & Guardian. 6 December 2007. Retrieved 01 December 2025 go ema ga gagwe go ne go engwe nokeng ke baema nokeng ba ga tautona Thabo Mbeki, o a neng a kobilwe mo botautoneng jwa ANC kwa bokopanong joo."NEC lists reflect the ANC's great divide". IOL. 14 October 2017. Retrieved 01 December 2025 Le ntswa Tshwete a ne a sa tlhophiwa ka 2007, o ne a tlhophiwa mo komiting kwa bokopanong jo bo latelang jwa tlhopho, jo bo neng bo tshwerwe kwa Mangaung kwa Morule 2012."Pro-Zuma NEC announced at Mangaung". The Mail & Guardian. 20 December 2012. Retrieved 01 December 2025

 Maemo a bo tona:2013 go tsena gompieno 

 Tlhabololo magae le ditsha 2013 go tsena 2014 
Ka Phukwi a le malatsi a robabongwe, tautona Jacob Zuma o ne a itsise ka tswakanyo ya matona e mo go yone Tshwete a neng a thapiwa go tlhatlhama Lech Tsenoli e le mothusa tona wa tlhabololo magae le ditsha."Zuma fires Pule, Sexwale". News24. 9 July 2013. Retrieved 01 December 2025 O berekile ka fa tlase ga ga tona Gugile Nkwinti.

 Metsi le kgopo leswe:2014 go tsena 2019 
Mo ditlhophong tsa 2014, Tshwete o ne a tlhophiwa gape mo palamenteng, a le mo maemong a masome a mane le borobabobedi mo lenaaneng la ANC. Fa Zuma a tlhopha matona a gagwe morago ga ditlhopho, o ne a thapiwa e le mothusa tona wa metsi le kgopo leswe ka fa tlase ga ga tona Nomvula Mokonyane."Jacob Zuma's Cabinet: Who's in". News24. 25 May 2014. Retrieved 01 December 2025 O nnile mo mannong ao mo setlheng sotlhe sa bobedi sa ga Zuma e le tautona o ne a tlhophiwa gape mo komiting ya ANC kwa bokopanong jwa phathi jwa masome a matlhano le bone ka Morule 2017."Meet the new ANC NEC". News24. 21 December 2017. Retrieved 01 December 2025 Pampiri ya dikgang ya Mail & Guardian e ne ya bega gore le ntswa pele e ne e le moema nokeng wa ga Zuma, Tshwete o ne a ema nokeng tshwetso ya komiti ya go ntsha Zuma mo botautoneng jwa Aforika Borwa ka Tlhakole 2018."Zuma has until end of Tuesday to resign – sources". The Mail & Guardian. 13 February 2018. Retrieved 01 December 2025

 Bonno, metsi le kgopo leswe: 2019 go tsena 2021 
Tshwete o tlhophilwe mo setlheng se sengwe mo palamenteng ka ditlhopho tsa 2019,o mo maemong a masome a supa mo lenaaneng la phathi ya ANC. Mo matoneng a ga Ramaphosa, lephata la gagwe la pele le ne la kopanngwa le la bonno go dira lephataa bonno, metsi le kgopo leswe ka fa tlase ga ga tona Lindiwe Sisulu.Nicolson, Greg (29 May 2019). "Ramaphosa cuts Cabinet from 36 to 28 ministers, half of whom are women". Daily Maverick. Retrieved 01 December 2025 Tshwete e ne e le mongwe wa ba ba thusang tona ba babedi mo maemong a masha ao; o ne a fiwa maikarabelo a bonno fa David Mahlobo a lebagane le metsi le kgopo leswe.Khumalo, Juniour (18 June 2019). "Deputy ministers get real jobs at last". City Press. Retrieved 01 December 2025Ngqakamba, Sesona (14 June 2019). "Here are the 10 departments Ramaphosa has merged". News24. Retrieved 01 December 2025

 Bonno:2021 go tsena gompieno 
Ka Phatwe a le malatsi a matlhano ngwaga wa 2021, Ramaphosa o ne a itsise ka tswakanyo matona e e neng e akaretsa go boela morago go kopanya maphata ga 2019."Ramaphosa's Cabinet reshuffle – who's in, who's out?". News24. 5 August 2021. Retrieved 01 December 2025 Tshwete o ne a thapiwa e le mothusa tona wa bonno ka fa tlase ga tona o modha Mmamoloko Kubayi.Masuabi, Queenin (22 August 2021). "Mmamoloko Kubayi: We have to improve spending". City Press. Retrieved 01 December 2025 Fa a le mo ofising, kwa bokopanong jwa ANC jwa masome a matlhano le botlhank ka Morule 2022, Tshwete o ne a tlhophiwa mo setlheng sa boraro a tlhomaganya mo komiting, o ne a le mo maemong a masome a supa le bongwe mo go bo ntlhopheng ba le masome a ferabobedi ba ba neng ba tlhophilwe."Full list: ANC NEC members". eNCA. 22 December 2022. Retrieved 01 December 2025

 Botshelo jwa gagwe 
Tshwete o nna kwa toropong ya King Williams."Deputy minister's house robbed again". News24. 14 September 2014. Retrieved 01 December 2025 O na le dikgatlhego tse dintsi tsa dikgwebo."19 Cabinet members still have private business interests". News24. 27 July 2014. Retrieved 01 December 2025

O ne a nyetswe ke molweladitshwanelo kgatlhanong le puso ya tlhaolele le mopolotiki Steve Tshwete, o o tlhokafetseng ka Moranang 2002, ba ne ba na le bana ba le bararo."Obituary: Steve Tshwete". Telegraph. 2 May 2002. Retrieved 01 December 2025 Mongwe wa bana ba bone wa mosimane, Mayihlome Tshwete, ke monna wa mmegadikgang le moisa mafoko wa pele wa ga tona Malusi Gigaba, Zizo Beda.Tsebetsebe, Lebogang (13 December 2015). "Zizo and Mayihlome tie the knot at lavish private ceremony". City Press. Retrieved 01 December 2025 O mongwe, Lindela Tshwete, ke mopolotiki wa phathi ya kganetso ga Democratic Alliance."ANC stalwart's son: My family accepts my move to DA". News24. 2 June 2016. Retrieved 01 December 2025 Motshameki wa cricket wa mafatshefatshe Monde Zondeki ke setlogolo sa gagwe."Zondeki looks for that lost swing". IOL. 3 June 2005. Retrieved 01 December 2025

 Metswedi